IMISLab/GreekWikipedia huggingface dataset:
Τάκης Σπετσέρης

Ο Τάκης (Δημήτρης) Σπετσέρης (γενν. 1942, Νίκαια Αττικής) είναι βετεράνος ποδοσφαιριστής που αγωνίστηκε τη δεκαετία του '60 και '70, στη θέση του αμυντικού χαφ. Επίσης ασχολήθηκε ως προπονητής ποδοσφαίρου.

 Γεννήθηκε στη Νίκαια του Πειραιά, κοντά στο γήπεδο Νίκαιας της Προοδευτικής και ξεκίνησε το ποδόσφαιρο από τη Σπίθα Νίκαιας. Το 1959 πήγε στην Α.Ε. Νίκαιας, με τη φανέλα της οποίας την χρονιά 1959-60 αγωνίστηκε στο πρώτο πρωτάθλημα της Α' Εθνικής, αποτελώντας βασικό της στέλεχος. Το 1960 και σε ηλικία 18 ετών αποκτήθηκε από τον Ολυμπιακό Πειραιώς με τη φανέλα του οποίου αγωνίστηκε μέχρι και το 1964, όποτε και δεν συμπεριλαμβανόταν πλέον στους αγώνες. Με τη φανέλα του Ολυμπιακού σε επίσημους αγώνες αγωνίστηκε από το 1961 μέχρι το 1963, σημειώνοντας 21 συμμετοχές στο πρωτάθλημα και 4 συμμετοχές στο Κύπελλο Ελλάδας, με συμμετοχή στον νικηφόρο τελικό του 1961. Επίσης αξιοσημείωτο είναι πως αγωνίστηκε στον νικηφόρο φιλικό αγώνα με τη Σάντος του Πελέ. Το 1964, έπειτα από παρότρυνση του πρώην συμπαίκτη του στον Ολυμπιακό Θανάση Μπέμπη παραχωρήθηκε στον Βύζαντα Μεγάρων με τη φανέλα του οποίου αγωνίστηκε στη Β' Εθνική το 1964-65, κατακτώντας το πρωτάθλημα. Το 1965, πήγε στην Προοδευτική σαν αντάλλαγμα του τερματοφύλακα Γιάννη Φρονιμίδη στον Ολυμπιακό, όντας μέρος συμφωνίας μεταξύ των δύο συλλόγων για αναλλαγή έμψυχου δυναμικού υλικού. Με τη φανέλα της Προοδευτικής αγωνίστηκε για 11 χρόνια μέχρι και το 1976, όποτε και τερμάτισε την ποδοσφαιρική του σταδιοδρομία. Αποτέλεσε βασικό της στέλεχος και σημειώνοντας σύνολο 288 συμμετοχές είναι ένας εκ των κορυφαίων ποδοσφαιριστών σε συμμετοχές της Προοδευτικής. Με την απόσυρσή του από την ενεργό δράση ως ποδοσφαιριστής, αποφοίτησε από την σχολή προπονητών της ΕΠΟ και ασχολήθηκε με την προπονητική, αναλαμβάνοντας αρχικά το πόστο του προπονητή της εφηβικής ομάδας των υποδομών της Προοδευτικής. Στη συνέχεια, εργάστηκε ως προπονητής σε αρκετούς συλλόγους, μεταξύ των οποίων οι Βύζαντας Μεγάρων, Αίαντας Σαλαμίνας, Αθηναϊκός, Εθνικός Αστέρας, Ιωνικός Νίκαιας κ.α. Επίσης δραστηριοποιήθηκε με τον Σύλλογο Βετεράνων Ποδοσφαιριστών Προοδευτικής. Επίσης το 1961 υπήρξε διεθνής με την Εθνική Ελλάδας νέων συμμετέχοντας στο Ευρωπαϊκό πρωτάθλημα. Συνέντευξη Τάκη Σπετσέρη koinoniki.gr
Κεντρικός τομέας άνω γνάθου

Ο μόνιμος κεντρικός τομέας άνω γνάθου ανήκει στην ομάδα των προσθιων δοντιών μαζί με τον πλάγιο τομέα και τον κυνόδοντα. Μαζί με τον πλάγιο τομέα ανήκει στην ομάδα των τομέων ή κοπτήρων, που δουλειά τους είναι κατά τη μάσηση το δάγκωμα, η συγκράτηση και ο τεμαχισμός της τροφής σε μικρότερα κομμάτια. Είναι το πρώτο δόντι του οδοντικού φραγμού εκατέρωθεν της μέσης γραμμής του προσώπου. Ο μόνιμος κεντρικός τομέας άνω γνάθου ανατέλλει κατά το 8ο έτος ενώ ο νεογιλός κατά τον 6ο-8ο μήνα.

 Έχει τη μεγαλύτερη εγγύς-άπω διάσταση από τα άλλα πρόσθια δόντια και χαρακτηριστικό σχήμα «φτυαριού» καθώς το σχήμα της μύλης του είναι τετράγωνο. Η άπω κοπτική γωνία του είναι αποστρογγυλευμένη ενώ αντίθετα η εγγύς-κοπτική του γωνία είναι οξύαιχμη και η χειλική του επιφάνεια είναι κυρτή και λεία. Η γλωσσική του επιφάνεια είναι γενικά κοίλη και η εγγύς και άπω ακραία γλωσσική ακρολοφία του ενώνεται στον αυχένα του δοντιού. Το γλωσσικό του έπαρμα είναι κυρτό. Τόσο η εγγύς όσο και η άπω επιφάνειά του έχουν σχήμα σφήνας με τη βάση με κατεύθυνση προς τον αυχένα. Είναι μονόριζο δόντι. Οι επιφάνειες του δοντιού διακρίνονται σε: χειλική ή προστομιακή (προς τα χείλη), γλωσσική ή υπερώϊα (προς την γλώσσα), κοπτική ή κοπτικό χείλος, εγγύς όμορη (η επιφάνεια επαφής προς το όμορο δόντι σε σχέση με τη μέση γραμμή του προσώπου), άπω όμορη (η απέναντι της εγγύς)(πλοηγηθείτε στην εικόνα δεξιά σας για περισσότερες πληροφορίες). Οι τύποι της γλωσσικής επιφάνειας που συναντώνται είναι πέντε: 1ος τύπος: Ο πιο συνηθισμένος από τους πέντε, υπόκοιλος με γλωσσικό φύμα σύμφωνα με τον Black. 2ος τύπος: Με κοιλάνσεις εκατέρωθεν του αυχενικού επάρματος. 3ος τύπος: Με δύο αδαμαντινικά επάρματα προς το κοπτικό τμήμα που χωρίζουν την γλωσσική πλευρά σε δύο ή τρία τμήματα. Επίσης έχει αυχενικό έπαρμα. 4ος τύπος: Έχει μια περιφερειακή έπαρση και τρεις αυχενικές. 5ος τύπος: Ονομάζεται «ανατολικός τύπος». Έχει χαρακτηριστική κοίλανση στο μέσο τριτημόριο απ' όπου αρχίζει βαθιά σχισμή προς τον αυχένα. Πολλές φορές περνά τα όρια του αυχένα και επεκτείνεται προς την ρίζα του δοντιού. Συναντάται στις φυλές της ανατολής. Ο κεντρικός τομέας άνω γνάθου καθώς και ο κεντρικός τομέας κάτω γνάθου είναι τα μόνα δόντια στον οδοντικό φραγμό που έχουν σημεία επαφής με τα ίδια δόντια. Ο νεογιλός κεντρικός τομέας της άνω γνάθου σε σχέση με τον αντίστοιχο μόνιμο, έχει μικρότερο μέγεθος μύλης. Η εγγύς-άπω διάστασή του είναι μεγαλύτερη από την κοπτικο-αυχενική ενώ παρουσιάζει και αυχενική περίσφιξη. Γλωσσικά έχει περισσότερο αποστρογγυλευμένο και ογκώδες γλωσσικό έπαρμα. Η ρίζα του είναι κατά την εγγύς-άπω διάσταση πεπλατυσμένη. Είναι λευκότερο και περισσότερο διάφανο δόντι. Οι κεντρικοί τομείς της άνω γνάθου σε σχέση με τους κάτω έχουν μεγαλύτερο όγκο και μήκος. Έχουν σχήμα «φτυαριού» και το γλωσσικό τους φύμα είναι πιο ανεπτυγμένο. Αντίθετα οι κάτω έχουν σχήμα «σμίλης» και είναι μικρότερα δόντια τόσο σε όγκο όσο και σε μήκος και πιο επίπεδα. Η ρίζα των άνω είναι κωνική και η χειλική επιφάνεια της μύλης τους είναι κυρτή ενώ η γλωσσική κοίλη. Κατά τη σύγκλειση έχουν κλίση λοξά προς τα κάτω και μπροστά. Πλάγιος τομέας άνω γνάθου Κεντρικός τομέας κάτω γνάθου Ανθρώπινο στόμα Δόντια
Μεσογειακοί Αγώνες 2018

Οι 18οι Μεσογειακοί Αγώνες, γνωστοί ως Μεσογειακοί Αγώνες 2018, ήταν μια διεθνής αθλητική διοργάνωση που διεξήχθη από τις 22 Ιουνίου έως την 1η Ιουλίου 2018 στην Ταραγόνα της Ισπανίας. Αρχικά είχαν προγραμματιστεί να διεξαχθούν το 2017, αλλά λόγω οικονομικών προβλημάτων και πολιτικής αστάθειας της χώρας μετατέθηκαν για το 2018.

 Η διοργανώτρια πόλη ανακοινώθηκε κατά την διάρκεια της γενικής συνέλευσης του ICMG, που έλαβε χώρα στη Μερσίνη της Τουρκίας (οικοδεσπότη των προηγούμενων Μεσογειακών Αγώνων, του 2013) στις 15 Οκτωβρίου 2011. Οι τελικοί υποψήφιοι ήταν η Αλεξάνδρεια και η Ταραγόνα, με την τελευταία να κερδίζει οριακά στην τελική ψηφοφορία (36 ψήφοι έναντι 34 ψήφων που έλαβε η Αλεξάνδρεια). Αλεξάνδρεια, ΑίγυπτοςΗ Αλεξάνδρεια φιλοξένησε τους πρώτους Μεσογειακούς Αγώνες το 1951 και σχεδίαζε να χτίσει ένα ολυμπιακό χωριό για τους Μεσογειακούς Αγώνες του 2017 σε μια εικονική μεσογειακή πόλη. Ταραγόνα, ΙσπανίαΜε το σύνθημα «Η ιστορία δημιουργεί την ιστορία», η Ταραγόνα σχεδίαζε να φέρει τους Αγώνες στην Ισπανία για τρίτη φορά μετά τους Μεσογειακούς Αγώνες του 1955 στην Βαρκελώνη και τους Μεσογειακούς Αγώνες του 2005 στην Almería. Με την τελετή έναρξης, που πραγματοποιήθηκε στο Νέο Στάδιο της Ναστίκ, άρχισαν και επίσημα οι 18οι Μεσογειακοί Αγώνες, τους οποίους φιλοξένησε η Ταραγόνα. Πρώτη μπήκε στο στάδιο η ελληνική ομάδα, όπως συμβαίνει πάντα. Έπειτα, ακολούθησαν οι υπόλοιπες συμμετέχουσες χώρες, με αλφαβητική σειρά στην ισπανική γλώσσα. Τελευταία ήταν η διοργανώτρια χώρα Ισπανία, που έκλεισε τον κύκλο της παρέλασης στην τελετή. Στις 9 Νοεμβρίου 2016, η Διεθνής Επιτροπή των Μεσογειακών Αγώνων (ICMG) ανακοίνωσε ότι η Ταραγόνα ανέβαλε το έτος διεξαγωγής των Μεσογειακών Αγώνων για το 2018 αντί για το 2017, λόγω προβλημάτων χρηματοδότησης που προκλήθηκαν από την πολιτική και οικονομική αστάθεια της Ισπανίας.Εκφράστηκαν αμφιβολίες το 2017 σχετικά με την διεξαγωγή των Μεσογειακών Αγώνων εξαιτίας της συνταγματικής κρίσης στην Ισπανία κατά το 2017, και μετά την απόφαση της καταλανικής κυβέρνησης να ανεξαρτητοποιηθεί στις 27 Οκτωβρίου 2017 μετά από σχετικό δημοψήφισμα. Ο Τάρρακος, ένας ανθρωποειδής χαρακτήρας που φορούσε ένα ρωμαϊκό κράνος, αποκαλύφθηκε τον Μάιο του 2016 ότι θα ήταν η μασκότ των Μεσογειακών Αγώνων του 2018. Στο κράνος υπήρχε ένα σχέδιο, το οποίο βασίστηκε στην σημαία της Ταραγόνας. Το Κόσοβο και η Πορτογαλία αγωνίστηκαν για πρώτη φορά στους Μεσογειακούς Αγώνες. Η Πορτογαλία αγωνίστηκε ως προσκεκλημένη χώρα, και όχι ως μέλος της ICMG. Το τρίαθλο ήταν το μοναδικό καινούριο άθλημα που προστέθηκε στο πρόγραμμα των Μεσογειακών Αγώνων. Η ιππασία και το γκολφ επέστρεψαν, μετά την απουσία τους στο Μέρσιν. Η κολύμβηση και ο στίβος πραγματοποιήθηκαν από άτομα με ειδικές ανάγκες. Το μπάσκετ είχε την μορφή 3x3. Στην πυγμαχία και στο ποδόσφαιρο συμμετείχαν μόνο άνδρες, ενώ στην ρυθμική γυμναστική συμμετείχαν μόνο γυναίκες. Από τον επίσημο ιστότοπο των αγώνων. Κατάταξη μεταλλίων Επίσημη ιστοσελίδα Tarragona 2018 Επίσημη σελίδα στο Facebook Tarragona 2018 Επίσημη σελίδα στο Twitter
Αγριαψιθιά

Η Αγριαψιθιά γνωστή και ως Αχιλλέα η χιλιόφυλλος με επίσημη ονομασία Achillea millefolium, είναι φυτό ποώδες, πολυετές, ανθοφόρο με φύλλα σύνθετα και ακιδωτά. Έχει ύψος που κυμαίνεται από 20 εκατοστα έως και 1 μέτρο και ανήκει στην οικογένεια των Asteraceae. Η Αχιλλέα είναι φυτό που ευδοκιμεί στο βόρειο ημισφαίριο της γης και κυρίως στην Ευρώπη, την Ασία και τη Βόρεια Αμερική. Φύεται σε εδάφη από την επιφάνεια της θάλασσας μέχρι και 3.500 μέτρα υψόμετρο. Η ανθοφορία της Αχιλλέας είναι από τα τέλη της άνοιξης μέχρι και της αρχές του φθινοπώρου.

 Η Αχιλλέα η χιλιόφυλλος, είναι ένα βότανο γνωστό για τις θεραπευτικές του ιδιότητες από την αρχαιότητα, καθώς ήταν ιδιαίτερα διαδεδομένη και την χρησιμοποιούσαν για να σταματήσουν την έντονη αιμορραγία από πληγές καθώς έχει αιμοστατικές ιδιότητες. Φυτό πλούσιο σε χαλκό και αιθέριο έλαιο, περιέχει μεταξύ άλλων συστατικών νιτρικά και φωσφορικά άλατα, τανίνες, αμινοξέα, σαλικυλικό οξύ, σάκχαρα, αλκαλοειδή και φλαβονοειδή. Η καλλιέργεια της αχίλλειας είναι εύκολη, γιατί αναπτύσσεται και σε φτωχά εδάφη, χωρίς ανάγκη ιδιαίτερης φροντίδας. Μπορεί να αναπτυχθεί τόσο στον ήλιο όσο και στη σκιά, ενώ αντέχει στην ξηρασία αλλά και σε πολύ χαμηλές θερμοκρασίες. Α. Ακουμιανάκη, Ε. Ευθυμιάδου, Κ. Τσιγκριστάρης, Φυτά Κηποτεχνίας, 2009. το αλφαβητάρι των βοτάνων, σελ.25, Εκδόσεις Προφύρα. Το πράσινο φαρμακείο Βοτανο θεραπείες, Dr James A. Duke, σελ.227, Εκδόσεις Ψύχαλου. Θεραπευτικές ιδιότητες βοτάνων - Αχιλλέα η χιλιόφυλλος Βότανα και μπαχαρικά - Αχιλλέα
Μαρία Βεατρίκη της Αυστρίας-Έστε

Η Μαρία Βεατρίκη (γερμ. Maria Beatrix, 13 Φεβρουαρίου 1824 - 18 Μαρτίου 1906) από τον Οίκο της Αυστρίας-Έστε ήταν κόρη του Αρχιδούκα της Αυστρίας & Δούκα της Μόντενα και με τον γάμο της έγινε κόμισσα του Μοντιθόν.

 Η Μαρία Βεατρίκη Άννα Φραγκίσκη ήταν η δεύτερη κόρη του Φραγκίσκου Δ΄ της Μόντενα και της Μαρίας Βεατρίκης, κόρης του Βίκτωρα Εμμανουήλ Α΄ της Σαρδηνίας. Παντρεύτηκε το 1847 τον Ιωάννη Κάρολο των Βουρβόνων, Κόμη του Μοντιθόν, και είχε τέκνα: Κάρολος (1848 - 1909), Δούκας της Μαδρίτης. Αλφόνσος Κάρολος (1849 - 1936), Δούκας του Σαν Χάιμε (= Αγίου Ιακώβου). Darryl Lundy (10 May 2003). "Maria Beatrix Erzherzogin von Österreich-Este". ThePeerage.com. Retrieved 2008-11-30. Paul Theroff. "AUSTRIA: House of Habsburg-Lothringen". Paul Theroff's Royal Genealogy Site. Retrieved 2008-11-30.
Accord (σχολή γλωσσών)

Η σχολή γλωσσών Accord είναι ένα ανώτερο ίδρυμα μάθησης γαλλικών ως ξένη γλώσσα που δημιουργήθηκε το 1998. Αυτή υποδέχεται κάθε χρόνο περισσότερους από 5000 σπουδαστές 50 διαφορετικών εθνικοτήτων και έχει λάβει τον τίτλο από το Γαλλικό Υπουργείο Εκπαίδευσης «Ποιότητα γαλλικών ως ξένη γλώσσα».

 Η σχολή βρίσκεται σε ένα κλασσικό παριζιάνικο κτίριο στην περιοχή Grands Boulevards, στην τοποθεσία των αρχαίων τειχών της πόλης. Αυτό που αποκαλούμε για πολύ καιρό η Λεωφόρος του Εγκλήματος (Crime) με την πομπή των θεάτρων, των παμπ και των μαγειρίων, εξημερώθηκε τον 19ο αιώνα από τις εργασίες του Βαρόνου Haussmann ο οποίος εκμοντέρνισε το Παρίσι και δημιούργησε μία δομή με δίκτυα που έκανε αναφορά στις αστικές θεωρίες. Το βασικό αντικείμενο της σχολής είναι να αντιμετωπίσει τους σπουδαστές σε συνθήκες και σε περιορισμένες καταστάσεις οι οποίες συμβαίνουν στους ποικίλους τομείς της κοινωνικής ζωής, και να αναπτύξουν από μόνοι τους στρατηγικές εκμάθησης που επιτρέπουν να μεταβιβάσουν μέσω των γαλλικών τις δεξιότητες επικοινωνίας που ήδη έχουν στην μητρική τους γλώσσα.Η γραμματική προσεγγίζεται μέσω γλωσσικών παιχνιδιών, προσομοιώσεων, διαδραστικών δραστηριοτήτων και ποικίλων ασκήσεων κατά την διάρκεια διάφορων στιγμών επικοινωνίας. Επίσημο site Επίσημο site , παιδικό τμήμα Κατάρτιση των καθηγητών
Καγκελάριος της Αυστρίας

Ο Ομοσπονδιακός Καγκελάριος (γερμανικά: Bundeskanzlerin) είναι ο επικεφαλής της κυβέρνησης της Αυστρίας. Υπό την ιδιότητά του αυτή, αντιπροσωπεύει την ανώτατη ομοσπονδιακή αρχή της εκτελεστικής εξουσίας. Αν και επίσημα αποτελεί ισότιμο μέλος του υπουργικού συμβουλίου, ο καγκελάριος θεωρείται ότι είναι η πιο ισχυρή θέση στην αυστριακή πολιτική. Επίσημη έδρα του είναι η Ομοσπονδιακή Καγκελαρία, που βρίσκεται στη Βιέννη.Ο σημερινός καγκελάριος της Αυστρίας είναι ο Καρλ Νεχάμερ, ο οποίος κατέχει τη θέση από τις 6 Δεκεμβρίου 2021.

 Ο καγκελάριος διορίζεται από τον πρόεδρο της δημοκρατίας. Στη θεωρία ο πρόεδρος μπορεί να διορίσει οποιοδήποτε εκλεγεί στο εθνικό συμβούλιο, όμως στην πράξη ο καγκελάριος δεν είναι σε θέση να κυβερνήσει αν δεν έχει την απόλυτη εμπιστοσύνη του συμβουλίου. Για το λόγο αυτό, ο καγκελάριος είναι συνήθως ο ηγέτης του μεγαλύτερου κόμματος στο Εθνικό Συμβούλιο, ή το ανώτερο στέλεχος του κυβερνώντος συνασπισμού. Η θητεία του καγκελαρίου δεν έχει κανένα όριο λήξης. Ωστόσο, ο καγκελάριος προσφέρει συνήθως την παραίτησή του στον πρόεδρο, έπειτα από τη διάλυση του εθνικού συμβουλίου. Ο πρόεδρος, όμως, προτρέπει συνήθως τον καγκελάριο να σχηματίσει μια υπηρεσιακή κυβέρνηση, έως ότου εκλεγεί ένα νέο συμβούλιο.Το εθνικό συμβούλιο μπορεί να αναγκάσει τον πρόεδρο να απολύσει έναν καγκελάριο ή έναν υπουργό μέσω πρότασης μομφής. Ο πρόεδρος είναι συνταγματικά υποχρεωμένος να το πράξει αυτό, ωστόσο πολλές φορές οι προτάσεις μομφής γίνονται για κομματικούς λόγους και δεν στηρίζονται από τα μέλη του συμβουλίου. Ο καγκελάριος προεδρεύει των συνεδριάσεων του υπουργικό συμβουλίου της Αυστρίας. Το σύνταγμα δεν κατοχυρώνει σε αυτόν την εξουσία να εκδίδει οδηγίες στους υπουργούς, όμως χαρακτηρίζει το ρόλο του στο υπουργικό συμβούλιο ως πρώτος μεταξύ ίσων. Σύμφωνα με το σύνταγμα, ο καγκελάριος: υποβάλλει τα νομοσχέδια που ψηφίστηκαν από το εθνικό συμβούλιο στον Πρόεδρο για επικύρωση, προσυπογράφει την επικύρωση των νομοσχεδίων μαζί με τον πρόεδρο, ανακοινώνει τα νομοσχέδια που έγιναν νόμοι, ανακοινώνει τις συνθήκες στις οποίες η Δημοκρατία της Αυστρίας είναι συμβαλλόμενο μέρος, ανακοινώνει την απόφαση του συνταγματικού δικαστηρίου για ανατροπή νόμων ή εκτελεστικών εντολών, ανακοινώνει τα αποτελέσματα των προεδρικών εκλογών, ανακοινώνει τις αλλαγές του εσωτερικού κανονισμού που εγκρίθηκε από το ομοσπονδιακό συμβούλιο, προσυπογράφει τις αποφάσεις που ελήφθησαν από την ομοσπονδιακή συνέλευση, ανακοινώνει την κήρυξη πολέμου και ειδοποιεί τις κυβερνήσεις των κρατιδίων για νομοσχέδια που ψηφίστηκαν από το εθνικό συμβούλιο και απαιτούν τη σύμφωνη γνώμη τους για να γίνουν νόμος.Ο καγκελάριος συγκαλεί, επίσης, την ομοσπονδιακή συνέλευση εάν το εθνικό συμβούλιο πρόκειται να απολύσει τον πρόεδρο της δημοκρατίας ή αν το εθνικό συμβούλιο πρόκειται να άρει την ασυλία του προέδρου από ποινική του δίωξη. Επιπροσθέτως, ο καγκελάριος μπορεί να εκτελέσει χρέη προέδρου, αν ο πρόεδρος δεν είναι σε θέση να ασκήσει τα καθήκοντά του. www.bundeskanzler.at – Bundeskanzleramt Österreich
Μανώλης Ζερδεβάς

Ο Μανώλης Ζερδεβάς (12 Αυγούστου 1997) είναι Έλληνας αθλητής της υδατοσφαίρισης, τερματοφύλακας του Ολυμπιακού και της Εθνικής ομάδας πόλο, που αγωνίστηκε και διακρίθηκε στους Θερινούς Ολυμπιακούς Αγώνες 2020, όπου κατέκτησε το ασημένιο μετάλλιο ως μέλος της ελληνικής ομάδας.

 Βουλιαγμένη Κύπελλο Ελλάδας: 2016–17Ολυμπιακός 2η θέση, LEN Champions League : 2018–19 Πρωτάθλημα Ελλάδας: 2018–19, 2019–20, 2020–21, 2021–22 2022-23 Κύπελλο Ελλάδας: 2018–19, 2019–20, 2020–21, 2021–22 2022-23 Σούπερ Καπ Ελλάδας: 2018, 2019, 2020 Καλύτερος Έλληνας τερματοφύλακας της χρονιάς: 2020–21 με τον Ολυμπιακό Καλύτερος τερματοφύλακας ελληνικού πρωταθλήματος: 2016–17 με τη Βουλιαγμένη, 2020–21 με τον Ολυμπιακό
Βικτόρια Ζντροκ

Η Βικτόρια Ζντροκ (ουκρανικά: Вікторія Здрок, αγγλικκά: Victoria Zdrok) είναι Ουκρανή φωτομοντέλο, ηθοποιός ερωτικών έργων και συγγραφέας. Γεννημένη στις 3 Μαρτίου 1973 στο Κίεβο, άρχισε την καριέρα της το 1998. Κυκλοφόρησε στο Playboy, Πλέιμεϊτ, και Πέντχαουζ. Δημοσίευσε επίσης πολλά βιβλία περί του σεξ.

 2002: Bare-Skinned Captives 2003: Temptation 2004: Dark Side 2005: Three's Cumpany 2005: Assturbators 2 2006: Soloerotica 9 2009: Guide to Great Sex 1994: Playmate October 2002: Penthouse Pet of June 2004: Penthouse Pet of the Year παρουσίαση στο iafd Βικτόρια Ζντροκ στο Playboy Online
Άλφα Τάουρι

Η Σκουντερία Άλφα Τάουρι (ιταλικά: Scuderia AlphaTauri), η οποία είναι ευρύτερα γνωστή ως Άλφα Τάουρι, είναι ιταλική ομάδα της Φόρμουλα 1 και μία από τις δύο ομάδες, μαζί με την Red Bull Racing, που ανήκουν στην αυστριακή εταιρεία αναψυκτικών Red Bull.Η ομάδα έκανε το ντεμπούτο της στην σεζόν του 2020 ως αποτέλεσμα της μετονομασίας από Τορο Ροσο σε Άλφα Τάουρι με στόχο την προώθηση της εταιρίας ενδυμασίας της Red Bull. Σύμφωνα με τον Φραντς Τοστ και τον Χέλμουτ Μάρκο η ομάδα πλέον δεν θα θεωρείται θυγατρική ομάδα της Red Bull Racing άλλα ισότιμη με αυτήν.

 Τον Σεπτέμβριο του 2019 η Τορο Ροσο ανακοίνωσε την αίτηση της για αλλαγή ονομασίας ξεκινώντας από την σεζόν του 2020. Ανακοινώθηκε την 1 Δεκεμβρίου ότι και επίσημα η ομάδα έχει το δικαίωμα μετονομασίας της σε Άλφα Τάουρι, εγκαταλείποντας το όνομα Τορο Ροσο που χρησιμοποιήθηκε για 14 χρόνια. Η Άλφα Τάουρι θα έχει ως οδηγούς τους Ντανιίλ Κβίατ και Πιερ Γκασλί για τη σεζόν του 2020, με τον βραζιλιάνο Σέρτζιο Σέττε Καμαρά σε ρόλο δοκιμαστή.Η ομάδα συνέχισε την συμφωνία της με την Honda έχοντας ήδη συμφωνία από το 2018. Η ομάδα επίσης κατόρθωσε το πρώτο της βάθρο μαζί με μια νίκη στο Ιταλικό Γκραν Πρι το 2020 μετά την μετονομασία της σε Άλφα Τάουρι με τον Πιέρ Γκασλί να γίνεται ο πρώτος Γάλλος μετά τον Ολιβιέ Πανίς που κέρδισε ένα γκραν πρι. Η ομάδα τελείωσε την χρονιά στη 7η θέση με 107 πόντους. Για την σεζόν το 2021 η Άλφα Τάουρι κράτησε τον Πιερ Γκασλί και προσέλαβε τον Ιαπώνα Γιούκι Τσουνόντα Ο Γκασλί σημείωσε το πρώτο βάθρο της ομάδας εκείνη την χρονιά τερματίζοντας στην τρίτη θέση στο Γκραν Πρι του Αζερμπαϊτζάν. Ο Γκασί το εδραίωσε επίσης τερματίζοντας 4ος στα Γκραν Πρι της Ολλανδίας και της Πόλης του Μεξικού. Ο καλύτερος τερματισμός του Τσουνόντα ήταν η 4η θέση στο Γκραν Πρι του Άμπου Ντάμπι Και οι δύο οδηγοί παρέμειναν για το 2022. Η Άλφα Τάουρι χρησιμοποίησε κινητήρες Honda με την επωνυμία Red Bull λόγω της μετέπειτα εξαγοράς του προγράμματος κινητήρων της, ύστερα από την αποχώρηση της Honda από τη F1 μετά τη σεζόν του 2021. Η ομάδα είχε μια απογοητευτική σεζόν τερματίζοντας στην 9η θέση στο πρωτάθλημα των κατασκευαστών με 35 πόντους. Οι Νικ Ντε Φρις και Γιούκι Τσουνόντα πρόκειται να είναι οι οδηγοί της ομάδας για τη σεζόν το 2023, με τον Γκασλί να πηγαίνει στην Alpine. Η ομάδα ανακοίνωσε ότι η PKN Orlen θα γίνει ο κύριος συνεργάτης της για τη σεζόν. Επίσημη ιστοσελίδα της ομάδας Επίσημη ιστοσελίδα της Red Bull F1 Αρχειοθετήθηκε 2010-02-25 στο Wayback Machine.
Εκλογική περιφέρεια Ευρυτανίας

Η εκλογική περιφέρεια Ευρυτανίας είναι εκλογική περιφέρεια της Ελλάδας, η οποία περιλαμβάνει το νομό Ευρυτανίας. Είναι μία από τις 7 μονοεδρικές περιφέρειες της Ελλάδας. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 30.000.

 Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην Ευρυτανία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση. Ακολουθούν οι βουλευτές Ευρυτανίας της περίοδου 1974-2019
Άλαν Τόμιντι

Ο Άλαν Τόμιντι, γεννημένος στις 17 Ιανουαρίου 1974 στη Νέα Υόρκη, είναι Ιρλανδοαμερικανός πρώην επαγγελματίας καλαθοσφαιριστής. Έχει ύψος 2,06 μέτρα και αγωνιζόταν στην θέση του σέντερ.

 Ο Τόμιντι φοίτησε στο κολέγιο του Μάριστ στο Πουκίπσι της Νέας Υόρκης, όπου με τους Red Foxes έπαιξε σε 113 αγώνες για το NCAA από το 1992 ως το 1996, με μέσους όρους 13,3 πόντων και 7,4 ριμπάουντ.Πρώτος επαγγελματικός σύλλογος στον οποίο αγωνίστηκε ήταν ο Άρης Θεσσαλονίκης, με τον οποίο έπαιξε στο κύπελλο Κόρατς, πριν μεταγραφεί στα μέσα της σεζόν 1996-97 στην ιταλική Σιένα, με την οποία αγωνίστηκε σε δώδεκα παιχνίδια πρωταθλήματος με μέσο όρο 4,3 πόντων και 2,2 ριμπάουντ.Συνέχισε το 1997-98 στην βελγική Οστάνδη, με την οποία έφθασε ως την φάση των 16 του κυπέλλου Σαπόρτα, όπου αποκλείστηκε από την Στεφανέλ Μιλάνου.Το καλοκαίρι του 1998, υπέγραψε στην Μπάσκετ Ρίμινι από την Ιταλία, με την οποία αγωνίστηκε σε 54 αγώνες του ιταλικού πρωταθλήματος στις δύο σεζόν που παρέμεινε στην ομάδα, όπως και στο κύπελλο Κόρατς.Την διετία από το 2000 ως το 2002, φόρεσε την φανέλα της Μπένετον Τρεβίζο, κατακτώντας το ιταλικό σούπερ καπ, όταν κέρδισε την Σκαβολίνι Πέζαρο με 88-71. Ακολούθησε η θητεία του στην Ρέτζιο Καλάμπρια το 2002-03, πριν ολοκληρώσει την επαγγελματική του καριέρα στην Ροζέτο Σαρκς για την Α2 Ιταλίας, σε ηλικία 29 ετών. Παράλληλα με την καριέρα του σε επίπεδο συλλόγων, αγωνίστηκε με την εθνική ομάδα της Ιρλανδίας από το 1995 ως το 1997. Alan Tomidy Europe Stats | Basketball-Reference.com Alan Tomidy Basketball Player Profile TOMIDY, ALAN - Welcome to EUROLEAGUE BASKETBALL
ΑΠΣ Δρομείς Σύρου

Ο Αθλητικός Πολιτιστικός Σύλλογος Δρομείς Σύρου είναι σύλλογος στίβου με έδρα το νησί της Σύρου. Οι αθλητές του ασχολούνται ενεργά με το τρέξιμο και ιδιαίτερα με τις μεσαίες και μεγάλες αποστάσεις σε στίβο, δρόμο, αλλά και βουνό.

 Ο σύλλογος ιδρύθηκε το 2013, όπου μια παρέα ντόπιων δρομέων αποφάσισε την δημιουργία ενός αθλητικού σωματείου που θα αποσκοπούσε στην ανάδειξη των αξιών του αθλητισμού, την καλλιέργεια της ευγενούς άμιλλας, καθώς και την συνεργασία των αθλητών παρά τον ατομικό χαρακτήρα του αθλήματος, με απώτερο σκοπό την προώθηση της αθλητικής παιδείας στο νησί αλλά και σε ολόκληρες τις Κυκλάδες. Μάλιστα, στα τέλη του 2019, ο σύλλογος εντάχθηκε στην ΕΑΣ ΣΕΓΑΣ Κυκλάδων και πλέον οι αθλητές του μπορούν να αγωνίζονται στο διασυλλογικό πρωτάθλημα Κυκλάδων και στα πανελλήνια πρωταθλήματα στίβου. Παράλληλα, οι Δρομείς Σύρου έχουν διαδραματίσει πρωταρχικό ρόλο στη διοργάνωση αγώνων δρόμου και βουνού που λαμβάνουν χώρα στο νησί, όπως: Syros Run Vari Run Dellagrazia Run Syros City Trail Finikas RunΣτους παραπάνω αγώνες έχουν λάβει κατά καιρούς συμμετοχή καταξιωμένοι μαραθωνοδρόμοι, όπως ο Χριστόφορος Μερούσης, η Ράνια Ρεμπούλη, ο Γιώργος Μενής, η Μάγδα Γαζέα και η Μαρία Πολύζου. Η επίσημη ιστοσελίδα του συλλόγου
Δήμος Χορτιάτη

Ο Δήμος Χορτιάτη ήταν δήμος του Νομού Θεσσαλονίκης. Με την εφαρμογή του προγράμματος Καλλικράτης καταργήθηκε και εντάχθηκε στον δήμο Πυλαίας-Χορτιάτη. Βρισκόταν βορειοανατολικά της Θεσσαλονίκης στους πρόποδες του όρους Χορτιάτη. Δημιουργήθηκε μετά το σχέδιο Καποδίστριας με το οποίο συνενώθηκαν οι πρώην Κοινότητες Ασβεστοχωρίου, Εξοχής, Φιλύρου και Χορτιάτη.

 Στον δήμο περιλαμβάνονταν τα παρακάτω δημοτικά διαμερίσματα και οικισμοί: Δ.δ. Ασβεστοχωρίου [ 4.789 ] το Ασβεστοχώρι [ 4.702 ] το Κράνος [ 87 ] Δ.δ. Εξοχής -- η Εξοχή [ 1.511 ] Δ.δ. Φιλύρου -- το Φίλυρον [ 3.620 ] Δ.δ. Χορτιάτη -- ο Χορτιάτης [ 2.946 ] Υπουργείο εσωτερικών, δήμοι του σχεδίου Καποδίστριας Αρχειοθετήθηκε 2009-09-24 στο Wayback Machine.
Κύπελλο Ελλάδος υδατοσφαίρισης ανδρών 1999

Τη σεζόν 1998-1999 καθιερώθηκε η τελική φάση του Κυπέλλου Ελλάδος υδατοσφαίρισης ανδρών να διεξάγεται σε ένα κολυμβητήριο με σύστημα φάιναλ-φορ. Η «παρθενική» διεξαγωγή του νέου συστήματος έγινε στην Κέρκυρα στις 3 και 4 Μαΐου 1999. Κυπελλούχος αναδείχθηκε ο Ν.Ο. Βουλιαγμένης για 2η φορά στην ιστορία του.

 Οι οκτώ πρώτες ομάδες του προηγούμενου πρωταθλήματος ('97–'98) πέρασαν στη δεύτερη φάση άνευ αγώνα Πηγή: Θρίαμβος Πατρών – Ε.Ν.Ο.Α.: 8 - 11 Άρης Θεσ. – Ο.Φ.Η.: 12 - 4 Ν.Α.Ο. Κέρκυρας – Πανιώνιος: 10 - 6 Ο.Φ.Θ. – Εθνικός: 5 - 18 Κ.Ο. Ποσειδώνας Ιλισίων – Α.Ο. Παλαιού Φαλήρου: 16 - 17 Γ.Ν.Ο. Άρης Νικαίας – Α.Ο. Νηρέας Χαλανδρίου: 15 - 10 Οδυσσέας Χαλανδρίου – Παναθηναϊκός: 9 - 14 Π.Α.Ο.Κ. – Ηρακλής Θεσ.: 10 - 11 Πηγή: Χίος – Ν.Α.Ο. Κέρκυρας: 14 - 6 Ολυμπιακός – Ηρακλής Θεσ.: 18 - 6 Ν.Ο. Χανίων – Α.Ο. Παλαιού Φαλήρου: 12 - 4 Άρης Θεσ. – Ν.Ο. Βουλιαγμένης: 6 - 14 Γλυφάδα – Εθνικός: 7 - 8 Ν.Ο. Χαλκίδας – Ε.Ν.Ο.Α.: 18 - 5 Γ.Ν.Ο. Άρης Νικαίας – Ν.Ο. Πατρών: 2 - 10 Παναθηναϊκός – Ηλυσιακός: - 1ος αγώνας Ν.Ο. Βουλιαγμένης – Ν.Ο. Πατρών: 9 - 5 Ν.Ο. Χαλκίδας – Ολυμπιακός: 12 - 9 Ν.Ο. Χανίων – Παναθηναϊκός: 10 - 5 Εθνικός – Χίος: 8 - 52ος αγώνας Ν.Ο. Πατρών – Ν.Ο. Βουλιαγμένης: 11 - 10 Ολυμπιακός – Ν.Ο. Χαλκίδας: 11 - 7 Παναθηναϊκός – Ν.Ο. Χανίων: 18 - 16 Χίος – Εθνικός: 5 - 6 Ν.Ο. Βουλιαγμένης – Εθνικός : 13 - 12 Ολυμπιακός – Ν.Ο. Χανίων : 16 - 6 Εθνικός - Ν.Ο. Χανίων : 6 - 3 ΒΟΥΛΙΑΓΜΕΝΗ (Γιάννης Γιαννουρής): Ρέππας, Αφρουδάκης Γ. 5, Κουτσογιάννης, Μαυρωτάς, Κρεντέλ 1, Κατρουτζανάκης 2, Τσίκλος, Καφετζόπουλος, Μουριάδης, Λοράντος, Μπουλουγουράς, Αφρουδάκης Ζ. ΟΛΥΜΠΙΑΚΟΣ (Νίκολα Στάμενιτς): Βολτυράκης, Βλοντάκης Αντ., 1, Χατζηθεοδώρου, Αρόγιο 1, Κραβαρίτης Δ. 1, Χατζής, Θωμάκος, Πλατανίτης 2, Γιάγκος, Βαφειάδης 1, Μαρούλης, Παυλίδης Χ. 1, Λαγωνικάκης Ν.Ο. Βουλιαγμένης: Κυπελλούχος Ελλάδος 1999 Ολυμπιακός Εθνικός Ν.Ο. Χανίων http://www.express.gr/news/sports/155383oz_20090410155383.php3
Ελισάβετ Αυγούστα Σοφία του Νόιμπουργκ

Η Ελισάβετ Αυγούστα Σοφία (γερμ. Elisabet Augusta Sofia, 1693-1728) από τον Οίκο του Βίττελσμπαχ ήταν κόρη του Εκλέκτορα του Παλατινάτου και με τον γάμο της έγινε Κόμισσα του Παλατινάτου-Ζούλτσμπαχ.

 Ήταν η πρώτη (επιζήσασα) κόρη του Καρόλου Γ΄ Φιλίππου του Παλατινάτου και της Λουδοβίκας Καρολίνας, κόρης τού Μπόγκουσλαβ Ραντζιβίου, μεγιστάνα και ευγενή της Πολωνίας. Παντρεύτηκε το 1717 τον Ιωσήφ Κάρολο του Παλατινάτου-Ζούλτσμπαχ και είχε τέκνα: Κάρολος Φίλιππος Αύγουστος 1718-1724. Ιννοκεντία Μαρία 1719. Ελισάβετ Αυγούστα 1721-1794, παντρεύτηκε τον Κάρολο Θεόδωρο της Βαυαρίας. Μαρία Άννα 1722-1790, παντρεύτηκε τον Κλήμεντα Φραγκίσκο ντε Πάουλα της Βαυαρίας. Μαρία Φραγκίσκη 1724-1794, παντρεύτηκε τον Φρειδερίκο Μιχαήλ του Παλατινάτου-Τσβάιμπρυκεν. Κάρολος Φίλιππος Αύγουστος 1725-1728 γιος 1728. Die Familienzweige der Pfälzischen Wittelsbacher, Herausgeber staatliches Liegenschaftsamt Heidelberg, Oskar Klausner, 1995 erschienen im K. F. Schimper Verlag Schwetzigen Hier Wittelsbach hier Pfalz – Die Geschichte der pfälzischen Wittelsbacher von 1214–1803, Pfälzische Verlagsanstalt, Landau 1986, ISBN 3-87629-094-5 Karl Lochner: Schloss und Garten Oggersheim, Verlag der Pfälzischen Gesellschaft zur Förderung der Wissenschaften, Speyer 1960
Μάχη στο Κούτσι

Η Μάχη στο Κούτσι διεξήχθη τον Μάϊο του 1824 και ήταν στα πλαίσια του εμφυλίου πολέμου της περιόδου 1824-1825, και ειδικότερα στην πρώτη φάση του εμφυλίου πολέμου (Α' εξάμηνο 1824). Έληξε με νίκη των κυβερνητικών στρατευμάτων απέναντι στον Π. Κολοκοτρώνη , στον Τσόκρη, τον Νικηταρά και τον Πλαπούτα.

 Ο Πάνος Κολοκοτρώνης, μετά την μείωση της φρουράς του Ναυπλίου, αποφάσισε να ζητήσει βοήθεια από τον πατέρα του για την ενίσχυση της φρουράς. Ο Θεόδωρος Κολοκοτρώνης τότε ανέθεσε στον γιο του Γενναίο και τον Πλαπούτα. Εκείνοι με 500 στρατιώτες κατάφεραν να φτάσουν στην Κανδύλα όπου αιχμαλώτισαν 120 στρατιώτες του Ιωάννη Νοταρά και ενώθηκαν στο Μπογιάτι με τον Νικηταρά. Έπειτα προχώρησαν στο Τάτση και το Κουτσοπόδι με στρατηγικό σχέδιο να χτυπήσουν τους πολιορκητές του Ναυπλίου. Την ίδια στιγμή ο Πάνος Κολοκοτρώνης θα έκανε έξοδο από το φρούριο για να διαλύσει την πολιορκία. Άλλα στρατιωτικά σώματα, συγκροτημένα από Τσάκωνες κυρίως, θα χτυπούσαν τους Μύλους καθώς εκεί βρισκόταν η έδρα της κυβέρνησης Κουντουριώτη μέχρι και τότε. Από το Κουτσοπόδι, οι Νικηταράς και Πλαπούτας, προχώρησαν μέσα από την πεδιάδα με 450 στρατιώτες προς το Ναύπλιο. Ο Γενναίος Κολοκοτρώνης, όμως, δεν κατάφερε να τους ακολουθήσει επειδή ήταν άρρωστος. Στις 8 του Μάη, μετά από την νίκη των κυβερνητικών στρατευμάτων στο χωριό Δαλαμανάρα, οι Π. Κολοκοτρώνης και λοιποί μεταφέρθηκαν στο Κουτσοπόδι. Την επόμενη μέρα, στις 9 Μαΐου 1824, διεξήχθη νέα μάχη, κοντά στην περιοχή της Τίρυνθας, στο Κούτσι, ανάμεσα στα κυβερνητικά στρατεύματα και τον στρατό του Κολοκοτρώνη Στη σύγκρουση νικητήρια για άλλη μία φορά ήταν τα κυβερνητικά στρατεύματα. Οι απώλειες από την πλευρά του Κολοκοτρώνη ήταν τραγικές. Ο Τσόκρης (στρατηγός και συνεργάτης του Κολοκοτρώνη) τραυματίστηκε ενώ οι υπόλοιποι στρατιώτες διασκορπίστηκαν στα χωριά του Άργους. Ιστορία του Ελληνικού Έθνους, τόμος ΙΒ. Αθήνα: Εκδοτική Αθηνών. 1974. ISBN 960-213-095-4.
Όσιος Λουκάς Βοιωτίας (οικισμός)

Ο Όσιος Λουκάς βρίσκεται στον Νομό Βοιωτίας, είναι οικισμός της κοινότητας Στειρίου,της δημοτικής ενότητας Διστόμου, του δήμου Διστόμου-Αράχοβας-Αντίκυρας, της περιφερειακής ενότητας Βοιωτίας, στην περιφέρεια Στερεάς Ελλάδας και οι κάτοικοί του είναι μοναχοί.

 Ο οικισμός βρίσκεται στο όρος Στείρι, στη τοποθεσία όπου βρισκόταν άλλοτε ναός της Στειρίτιδας Δήμητρας , περιλαμβάνει δε το μοναστηριακό συγκρότημα των βυζαντινών χρόνων, την Μονή του Οσίου Λουκά, μνημείο παγκόσμιας κληρονομιάς της UNESCO και τοπίο ιδιαιτέρου φυσικού κάλλους . Ο Όσιος Λουκάς είχε, όπως και πολλές άλλες περιοχές της Ελλάδας, αξιόλογες διοικητικές μεταβολές κατά τον 19ο, 20ό και 21ο αιώνα, που είναι οι εξής: ΦΕΚ 18Α - 18/10/1835 Ο οικισμός προσαρτάται στον δήμο Διστομίων. ΦΕΚ 22Α - 18/12/1840 Ο οικισμός αποσπάται από τον δήμο και προσαρτάται στον δήμο Χαιρωνείας. ΦΕΚ 13Α - 08/05/1858 Ο οικισμός αποσπάται από τον δήμο Χαιρωνείας και προσαρτάται στον δήμο Διστομίων. ΦΕΚ 136Α - 08/07/1899 .Ο οικισμός αποσπάται από το νομό Αττικής και Βοιωτίας και υπάγεται στο νομό Βοιωτίας ΦΕΚ 282Α - 04/12/1909 Ο οικισμός αποσπάται από τον νομό Βοιωτίας και υπάγεται στον νομό Αττικής και Βοιωτίας ΦΕΚ 262Α - 31/08/1912 Ο οικισμός αποσπάται από το δήμο Διστομίων και υπάγεται στην κοινότητα Στειρίου ΦΕΚ 223Α - 26/07/1943 Ο οικισμός αποσπάται στον νομό Βοιωτίας από τον νομό Αττικής και Βοιωτίας ΦΕΚ 244Α - 04/12/1997 Ο οικισμός αποσπάται από την κοινότητα Στειρίου και προσαρτάται στον δήμο Διστόμου ΦΕΚ 87Α - 07/06/2010 Ο οικισμός αποσπάται από τον δήμο Διστόμου και προσαρτάται στο δήμο Διστόμου-Αράχοβας-Αντίκυρας
Οδός Αράμ

Η Οδός Αράμ (αρμενικά: Արամի Փողոց‎), βρίσκεται στην επαρχία Κέντρον της αρμενικής πρωτεύουσας Ερεβάν. Ονομάστηκε προς τιμήν του Αράμ Μανουκιάν, ηγέτη της Αντίστασης του Βαν του 1915 και ένας από τους ιδρυτές της Πρώτης Δημοκρατίας της Αρμενίας. Είναι ένας από τους παλαιότερους δρόμους στο σύγχρονο Γερεβάν. Η οδός πηγαίνει από την οδό Χανιτζάν στα νοτιοανατολικά προς την λεωφόρο Μαστότς στα βορειοδυτικά, κατά μήκος της αγοράς του Βερνισάζ του Ερεβάν, της Εθνικής Πινακοθήκης της Αρμενίας και το πάρκο Μισάκ Μανουσιάν.

 Η οδός εγκαινιάστηκε το 1837, και ονομάστηκε Οδός Τσάρσκαγια προς τιμήν του τσάρου Νικολάου Α΄ που επισκέφθηκε την πόλη κατά τη διάρκεια αυτής της περιόδου. Το 1919, μετά το θάνατο του πρώτου υπουργού εσωτερικών της Πρώτης Δημοκρατίας της Αρμενίας, του Αράμ Μανουκιάν, η οδός μετονομάστηκε επίσημα προς τιμήν του. Μετά την σοβιετοποίηση της Αρμενίας, οι κομμουνιστές μετονόμασαν την οδό προς τιμήν του μπολσεβικικού ακτιβιστή Σουρέν Σπανταριάν το 1921. Με την ανεξαρτησία της Αρμενίας το 1991, το όνομα Αράμ Μανουκιάν αποκαταστάθηκε και η οδός μετονομάστηκε επίσημα ως Οδός Αράμ (αρμενικά: Arami Poghots). Ανάμεσα στο 1917 και το 1919 ο Μανουκιάν έζησε στο κτίριο που βρίσκεται στην Οδο Αράμ 9. Το κτίριο που άνηκε στον Φέιντι Καλανταριάν, χρονολογείται από το 1910 και σχεδιάστηκε από τον αρχιτέκτονα Μπόρις Μεχραμπιάν. Στην οδό Αράμ βρίσκονταν παλιά και παραδοσιακά κτίρια του Ερεβάν. Ωστόσο, μετά την ανεξαρτησία της Αρμενίας, η πλειοψηφία των ιστορικών κτιρίων της οδού καταστράφηκαν εντελώς ή μετασχηματίστηκαν σε σύγχρονες πολυκατοικίες με την προσθήκη προσθετων ορόφων. Διατηρήθηκαν μόνο λίγα κτίρια, κυρίως στο τμήμα που εκτείνεται από την οδό Αμποβιαν προς την οδό Μαστότς. Το 2005, το δημοτικό συμβούλιο του Ερεβάν πρότεινε ένα σχέδιο για να επαναφέρει τα παλιά κτίρια στην Οδό Αράμ, μέσα στα πλαίσια του έργου «Παλαιό Ερεβάν». Το αρχικό σχέδιο πρότεινε την επανακατασκευή στο τμήμα μεταξυ της οδού Αμποβιάν και του πάρκου Μαστότς, με μήκος 320 μέτρων. Ωστόσο, το σχέδιο αναβλήθηκε για πολλά χρόνια λόγω έλλειψης οικονομικών πόρων. Το προϋπολογισθέν ποσό για την επένδυση σε αυτό το έργο είναι περίπου 150 εκατομμύρια δολάρια, με διάρκεια μεταξύ 3 και 5 ετών. Τον Απρίλιο του 2013, το έργο αναβίωσε καθώς ξεκίνησε η διαδικασία ανασυγκρότησης μερικών παλαιών κτιρίων. Με βάση το αναθεωρημένο σχέδιο, το «Παλαιό Ερεβάν» θα υλοποιηθεί σύμφωνα με το κύριο σχέδιο του Ερεβάν. Έτσι, η αποκατεστημενη επικράτεια θα δημιουργήσει ένα αστικό περιβάλλον που θα χαρακτηρίζει την ιστορική σκηνή του Ερεβάν, ενσωματωμένο εμπορικά και πολιτιστικά στην σύγχρονη ζωή της πόλης. Παλαιές εικόνες της οδού Αράμ Αρχειοθετήθηκε 2014-05-29 στο Wayback Machine.
Συνθήκη μη διάδοσης πυρηνικών όπλων

Η Συνθήκη μη διάδοσης πυρηνικών όπλων σκοπεύει στον περιορισμό της εξάπλωσης των πυρηνικών όπλων. Τέθηκε σε ισχύ στις 5 Μαρτίου 1970 και έχει υπογραφεί από 189 κράτη, πέντε εκ των οποίων αναγνωρίζονται ως πυρηνικά κράτη: Οι Ηνωμένες Πολιτείες, η Ρωσία, το Ηνωμένο Βασίλειο, η Γαλλία και η Κίνα. Αυτά τα κράτη είναι και τα μόνα μόνιμα μέλη του Συμβουλίου Ασφαλείας του Ο.Η.Ε. Αν και αρχικά είχε οριστεί να έχει διάρκεια 25 χρόνια, στη συνέχεια έπαψε να έχει ημερομηνία λήξης. Η συνθήκη αποτελείται, γενικά, από τρεις πυλώνες: Μη διάδοση, αφοπλισμός και ειρηνική χρήση.

 Τα πέντε πυρηνικά κράτη συμφωνούν να μη μεταφέρουν πυρηνικά όπλα ή άλλες πυρηνικές εκρηκτικές συσκευές και να μη βοηθήσουν, ενθαρρύνουν, παρακινήσουν ένα μη πυρηνικό κράτος να αποκτήσει ή να κατασκευάσει πηρηνικά όπλα (Άρθρο Ι). Τα μη πυρηνικά κράτη που έχουν υπογράψει τη συνθήκη συμφωνούν να μην αποδεχτούν, κατασκευάσουν, ή αποκτήσουν πυρηνικά όπλα. Συμφωνούν, επίσης, να μην αναζητήσουν ή αποδεχτούν καμία βοήθεια στην κατασκευή πυρηνικών όπλων (Άρθρο ΙΙ). Στο άρθρο VI καταγράφεται μία ασαφής δέσμευση για όλα τα κράτη που υπέγραψαν τη συνθήκη. Βάση αυτού του άρθρου όλα τα μέλη θα συνεχίσουν τις διαπραγματεύσεις, με καλή πίστη, έτσι ώστε σε σύντομο χρόνο να επιτευχθεί πυρηνικός αφοπλισμός και γενικότερα πλήρης αφοπλισμός. Συμβουλευτική γνώμη του Διεθνούς Δικαστηρίου της Χάγης ορίζει ότι τα κράτη μέλη έχουν υποχρέωση να συνεχίσουν τις διαπραγματεύσεις με καλή πίστη και να καταλήξουν σε πυρηνικό αφοπλισμό κάτω από αυστηρό και διεθνή έλεγχο. Η συνθήκη επιτρέπει τη μεταφορά τεχνολογίας και υλικών σε μη πυρηνικά κράτη που έχουν υπογράψει τη συνθήκη με σκοπό την ανάπτυξη προγραμμάτων ειρηνικής χρήσης πυρηνικής ενέργειας. Τα μη πυρηνικά κράτη θα πρέπει να αποδεικνύουν ότι τα προγράμματά τους δε σχετίζονται με την ανάπτυξη πυρηνικών όπλων. Το κείμενο της συνθήκης Αρχειοθετήθηκε 2007-08-07 στο Wayback Machine. Διεθνής Επιτροπή Ατομικής Ενέργειας.
Ιστ Μπενγκάλ ΦΚ

Η Ιστ Μπενγκάλ (βεγγαλικά: ইষ্টবেঙ্গল, αγγλικά: East Bengal) είναι ινδική ποδοσφαιρική ομάδα από την Καλκούτα, Δυτική Βεγγάλη. Έδρα της ομάδας είναι το Γιούμπα Μπαράτι Κριράνγκαν, χωρητικότητας 68.000 θεατών. Συμμετέχει στην Ι-Λιγκ, το ανώτατο πρωτάθλημα της χώρας.

 Ιδρύθηκε το 1920. Την περίοδο 2012-13 συμμετείχε στα ημιτελικά του Κυπέλλου Ασιατικής Ομοσπονδίας Ποδοσφαίρου ενώ το 2003 κατέκτησε το Πρωτάθλημα Συλλόγων ΕΧΝΑ. Τελευταία ενημέρωση: 23 Αυγούστου 2018. Νάσιοναλ Φούτμπολ ΛιγκΠρωταθλήτρια (3): 2000–01, 2002–03, 2003–04Φεντερέισον ΚαπΝικήτρια (8): 1978, 1980, 1985, 1996, 2007, 2009, 2010, 2012Ινδικό Σούπερ ΚαπΝικήτρια (3): 1997, 2006, 2011 Πρωτάθλημα Συλλόγων ΕΧΝΑΝικήτρια (1): 2003 Επίσημη ιστοσελίδα East Bengal at the All India Football Federation website.
Σιδηροδρομική γραμμή Παλαιοφαρσάλου - Καλαμπάκας

Η Σιδηροδρομική γραμμή Παλαιοφαρσάλου - Καλαμπάκας είναι ελληνική σιδηροδρομική γραμμή που συνδέει τον Παλαιοφάρσαλο με την Καλαμπάκα. Η γραμμή Αθήνα-Καλαμπάκα είναι η δεύτερη πιο σημαντική ελληνική σιδηροδρομική.

 Ο νότιος τερματικός της γραμμής Παλαιοφαρσάλου - Καλαμπάκας είναι ο σιδηροδρομικός σταθμός Παλαιοφαρσάλου, στο Σταυρό Λάρισας. Χωρίζεται από τη γραμμή Αθηνών - Θεσσαλονίκης και ακολουθεί μια διακλάδωση μήκους περίπου 80 χιλιομέτρων. Περνάει από την Καρδίτσα, συνεχίζει στα Τρίκαλα και προχωράει βόρεια-βορειοδυτικά και καταλήγει στην Καλαμπάκα. Το δρομολόγιο Αθήνα-Καλαμπάκα καλύπτεται σε 4 ώρες και 11 λεπτά. Η γραμμή Παλαιοφαρσάλου - Καλαμπάκας εγκαινιάστηκε στις 16 Ιουνίου 1886, ως τμήμα των Σιδηροδρόμων Θεσσαλίας, με μετρικό εύρος ενώ η διαδρομή του ίδια με τη σημερινή, αλλά με περισσότερες στάσεις. Το 2001, ελήφθη η απόφαση ώστε η γραμμή Παλαιοφαρσάλου - Καλαμπάκας να μετατραπεί σε γραμμή κανονικού εύρους, για να διευκολυνθεί η ανταπόκρισή της, στο Σταθμό Παλαιοφαρσάλου, με τη γραμμή Αθηνών - Θεσσαλονίκης. Στη γραμμή Παλαιοφαρσάλου - Καλαμπάκας κυκλοφορούν τρένα που εκτελούν δρομολόγια με τέσσερις υπηρεσίες. Μία χρησιμοποιώντας τον Παλαιοφάρσαλο ως τερματικό μέχρι την Καλαμπάκα, μία από τη Λάρισα, μία από την Αθήνα και μία από τη Θεσσαλονίκη, πάλι έως την Καλαμπάκα Οι σταθμοί της σιδηροδρομικής γραμμής Παλαιοφαρσάλου - Καλαμπάκας: Παλαιοφάρσαλος Σοφάδες Καρδίτσα Φανάρι (Καρδίτσας) Μαγούλα (Καρδίτσας) Τρίκαλα Καλαμπάκα Έχει ληφθεί απόφαση από την Hellenic Train [Πρώην ΤΡΑΙΝΟΣΕ (από το 2017 μέλος του Ομίλου FSItaliane)] να γίνει διπλή και ηλεκτροκίνητη η γραμμή και επίσης να εγκατασταθεί το σύγχρονο σύστημα τηλεδιοίκησης - σηματοδότησης. Με το έργο να έχει δημοπρατηθεί, το 2022 και με υπογραφή σύμβασης στις 24/11/2022 και ολοκλήρωση στις αρχές του 2026 ο χρόνος διαδρομής Αθήνας - Παλιοφάρσαλου - Καλαμπάκας, θα περιοριστεί στις 2 ώρες και 30 λεπτά. Ηγουμενίτσα - Ιωάννινα - Καλαμπάκα - Κοζάνη: Εγκεκριμένοι περιβαλλοντικοί όροι το 2013, με την απόσταση Αθήνα - Ιωάννινα να διεξάγεται σε 3 ώρες και 50 λεπτά, με κύριους σταθμούς σε Ηγουμενίτσα, Ιωάννινα, Καλαμπάκα, Γρεβενά, Σιάτιστα και Κοζάνη.
Ωραία μέρα για να πεθάνεις

To The 51st State (γνωστό επίσης και με τον τίτλο Formula 51 - ελλ. τίτλος Ωραία Μέρα για να Πεθάνεις) είναι μια Αγγλική ταινία του 2001 σε σκηνοθεσία Ρόνι Γιου και σενάριο του Κυπριακής καταγωγής Στελ Παύλου. Στην ταινία πρωταγωνιστούν οι Σάμιουελ Λ. Τζάκσον, Ρόμπερτ Καρλάιλ, Έμιλυ Μόρτιμερ, Ρις Ίφανς και Μιτ Λόαφ. Το μεγαλύτερο μέρος των γυρισμάτων έγινε στην πόλη του Λίβερπουλ.

 Ο Έλμο ΜακΕλρόι είναι ένας ιδιοφυής χημικός που φτιάχνει μια νέα ναρκωτική ουσία. Ο μαφιόζος Λίζαρντ που έχει τον χημικό υπό τον έλεγχο του προσπαθεί να βρει αγοραστές για τη νέα ουσία, αλλά πέφτει στην παγίδα του ΜακΕλρόι που προσπαθεί να απαλλαγεί από αυτόν. Ο χημικός φεύγει για την Αγγλία μη γνωρίζοντας πως ο Λίζαρντ επιβίωσε και έχει προσλάβει την επαγγελματία δολοφόνο Ντακότα για να τον σκοτώσει. Ένα απίστευτο κυνηγητό θα αρχίσει με μαφιόζους, μικροαπατεώνες και πληρωμένους δολοφόνους να συμμετέχουν... Ο τίτλος της ταινίας αλλάχτηκε για την προβολή στα σινεμά των Η.Π.Α από The 51st State σε Formula 51, με το νούμερο 51 να παραμένει και στις δύο εκδοχές, μια αναφορά στην υποθετική ναρκωτική ουσία POS 51 η οποία σύμφωνα με το σενάριο είναι "πενήντα μία φορές πιο δυνατή από την κοκαΐνη, πενήντα μία φορές πιο παραισθησιογόνος από το LSD και πενήντα μία φορές πιο εκρηκτική από το ecstasy."Ο τίτλος The 51st State (Η 51η Πολιτεία) είναι επίσης μια ειρωνική αναφορά στις Αμερικανό-Βρετανικές σχέσεις και τις πολιτικές και πολιτιστικές επιρροές μεταξύ Η.Π.Α και Αγγλίας. Ο μαφιόζος Λίζαρντ μάλιστα αναφέρει την Αγγλία σε κάποιο σημείο σαν την 51η πολιτεία των Η.Π.Α.Ο Σάμιουελ Λ. Τζάκσον που πρωταγωνιστεί ήταν 51 χρονών όταν γυρίστηκε η ταινία. Η ταινία στο Rotten-Tomatoes Η ταινία στο Box-Office Mojo
Ιβάν Μαρκάνο

Ο Ιβάν Μαρκάνο Σιέρρα, ή απλά Μαρκάνο (γεννημένος στις 23 Ιουνίου 1987 στην πόλη Σανταντέρ) είναι Ισπανός ποδοσφαιριστής που αγωνίζεται στην Ιταλία για λογαριασμό της Ρόμα. Αγωνίζεται κυρίως στη θέση του κεντρικού αμυντικού, ωστόσο έχει την ικανότητα να αγωνίζεται με την ίδια ευχέρεια και σαν αριστερό μπακ.

 Ο Ιβάν Μαρκάνο έκανε τα πρώτα του ποδοσφαιρικά βήματα στις ακαδημίες της Ρασίνγκ Σανταντέρ σε ηλικία μόλις 10 ετών. Μέχρι το 2008 ο Μαρκάνο αγωνίστηκε με τη Β' ομάδα της Ρασίνγκ Σανταντέρ 51 φορές δίχως να καταφέρει να πετύχει κάποιο γκολ. Τη σεζόν 2008-09 προβιβάστηκε στην πρώτη ομάδα της Ρασίνγκ Σανταντέρ, με την οποία έκανε το ντεμπούτο του στις 30 Σεπτεμβρίου 2007. Οι πολύ καλές του εμφανίσεις με τη φανέλα της ισπανικής ομάδας προκάλεσαν το ενδιαφέρον αρκετών ομάδων εντός κι εκτός των συνόρων της Ισπανίας. Τελικά η ομάδα που τον απέκτησε ήταν η επίσης ισπανική Βιγιαρρεάλ ΚΦ μετά από πρόταση ύψους 4.000.000 ευρώ, η οποία μάλιστα προσέφερε στον Μαρκάνο συμβόλαιο συνεργασίας διάρκειας 6 ετών.Παρά τις υψηλές προσδοκίες της διοίκησης αλλά και των φιλάθλων της Βιγιαρρεάλ ΚΦ, ο Μαρκάνο δεν κατάφερε να αποδώσει τα αναμενόμενα στην Ισπανική ομάδα πραγματοποιώντας τελικά σε 3 χρόνια μόλις 27 εμφανίσεις. Το καλοκαίρι του 2010 δόθηκε δανεικός για ένα χρόνο στην επίσης ισπανική Χετάφε ΚΦ, με την οποία πραγματοποίησε 38 εμφανίσεις ενώ κατάφερε να πετύχει και ένα γκολ. Την επόμενη σεζόν δόθηκε δανεικός στον Ολυμπιακό μετά από πρόταση ύψους 1.000.000 ευρώ και μετά τη θερμή εισήγηση του τότε προπονητή του Ολυμπιακού, Ερνέστο Βαλβέρδε. Στους ερθρόλευκους πραγματοποίησε συνολικά 41 εμφανίσεις ενώ κατάφερε να πετύχει και 5 γκολ. Με τον Ολυμπιακό κατέκτησε ένα Πρωτάθλημα κι ένα Κύπελλο Ελλάδας, ενώ έφτασε λίγο πριν από την προημιτελική φάση του Γιουρόπα Λιγκ, καθώς ο Ολυμπιακός αποκλείστηκε στη φάση των 16 της διοργάνωσης μετά την εντός έδρας ήττα από τη Μεταλίστ Χάρκιβ με 1-2, σκορ που διαμορφώθηκε στα τελευταία λεπτά του αγώνα. Μετά την επιστροφή του στη Βιγιαρρεάλ ΚΦ, ήρθε πρόταση ύψους 5.000.000 ευρώ από τη ρωσική Ρουμπίν Καζάν η οποία και έγινε αποδεκτή.Στη συνέχεια επέστρεψε για δεύτερη φορά στην καριέρα του στον Ολυμπιακό Πειραιώς ως δανεικός από τη ρωσική ομάδα.Στις 11 Αυγούστου του 2014, η διοίκηση της Πόρτο ανακοίνωσε επίσημα την απόκτηση του Ισπανού αμυντικού, με τον Μαρκάνο να παραμένει στην πορτογαλική ομάδα για τέσσερα χρόνια. Στις 31 Μαΐου 2018 έγινε παίκτης της Ρόμα. Ο Ιβάν Μαρκάνο έχει μόλις μία διεθνής συμμετοχή με την Εθνική Ομάδα της Ισπανίας Κ21 την οποία πραγματοποίησε το 2009 σε αγώνα εναντίον της Φινλανδίας. 2 Πρωταθλήματα Ελλάδας: 2012, 2014 1 Κύπελλο Ελλάδας: 2012 1 Σούπερ Καπ Ρωσίας: 2012 Το προφίλ του Ιβάν Μαρκάνο στο transfermarkt.co.uk Ο Μαρκάνο στο BDFootball.com
NGC 7014

Ο NGC 7014 είναι ελλειπτικός γαλαξίας ο οποίος απέχει περίπου 210 εκατομμύρια έτη φωτός από τη Γη και βρίσκεται στον αστερισμό Ινδό. Ανακαλύφθηκε από τον αστρονόμο Τζον Χέρσελ (John Herschel) στις 2 Οκτωβρίου 1834 και είναι ο λαμπρότερος γαλαξίας του σμήνους Abell 3742.

 Μεσιέ 87 NGC 7002 Δεδομένα για το NGC 7014 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 7014 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 7014 στο Wikimedia Commons
Μπράιαν Κεμπ

Ο Μπράιαν Πόρτερ Κεμπ (αγγλικά: Brian Porter Kemp, 2 Νοεμβρίου 1963), είναι Αμερικανός πολιτικός και επιχειρηματίας, που υπηρετεί ως 83ος Κυβερνήτης της Τζόρτζια από τον Ιανουάριο του 2019. Είναι μέλος του Ρεπουμπλικανικού Κόμματος. Προηγουμένως, έχει υπηρετήσει και ως 27ος Υπουργός Εσωτερικών της Τζόρτζια από το 2010 έως το 2018, καθώς και ως Μέλος της Γερουσίας της Τζόρτζια για την 46η περιφέρεια από το 2003 έως το 2007.

 Ο Μπράιαν Κεμπ, γεννήθηκε τον Νοέμβριο του 1963, στο Άθενς της Τζόρτζια των Ηνωμένων Πολιτειών. Αφού μεγάλωσε και φοίτησε στο Άθενς, σπούδασε αγροτική οικονομία στο Πανεπιστήμιο της Τζόρτζια, απ'όπου έλαβε πτυχίο το 1987. Πριν εισέλθει στην πολιτική, ήταν εργολάβος κατασκευών και οικιών. Ο Κεμπ, είναι παντρεμένος με την Μάρτι Άργκο, από το 1994, και έχουν μαζί 3 κόρες. Από το 2003 έως το 2007, υπηρέτησε ως πολιτειακός Γερουσιαστής για την 46η περιφέρεια της Γερουσίας της Τζόρτζια. Το 2010, διορίστηκε από τον Κυβερνήτη Σόνι Πέρντιου, ως Υπουργός Εσωτερικών της πολιτείας. Το ίδιο έτος, επιβεβαιώθηκε στην θέση αυτή, κερδίζοντας τις εκλογές του Υπουργού Εσωτερικών. Το 2014, επανεξελέγη στο αξίωμα. Κυβερνήτης της Τζόρτζια Αφου στις Κυβερνητικές εκλογές του 2018 στην Τζόρτζια, ο Μπράιαν Κεμπ, κατάφερε να επικρατήσει με μικρή πλειοψηφία (50,2%) έναντι 48,8% της Δημοκρατικής αντίπαλου του, Στέισι Έιμπραμς, ορκίστηκε στην Ατλάντα, στις 14 Ιανουαρίου του 2019, ως 83ος Κυβερνήτης της πολιτείας της Τζόρτζια.
Τετραφθοριούχο ξένο

Το τετραφθοριούχο ξένο ή ξενοτετραφθορίδιο είναι μια από τις χημικές ενώσεις που παράγονται από το ευγενές αέριο ξένο. Ήταν η πρώτη δυαδική ένωση (δηλαδή ένωση δύο στοιχείων) ευγενούς αερίου που ανακαλύφθηκε. Σχηματίζεται με ολική σύνθεση ξένου και διφθορίου (F2), σε μοριακή αναλογία 1:2. Η αντίδραση είναι εξωθερμική, παράγοντας 251 kJ/mole Xe. Η μοριακή του δομή καθορίστηκε με φασματοσκοπία NMR και κρυσταλλογραφία ακτίνων Χ το 1963. Πρόκειται για ένα επίπεδο τετραγωνικό μόριο και αυτό επιβεβαιώθηκε με μελέτη περίθλασης νετρονίων και δικαιολογήθηκε με τη θεωρία VSEPR, επειδή το ξένο έχει δυο μονήρη ζεύγη ηλεκτρονίων πάνω και κάτω από το μοριακό επίπεδο. Όπως όλα τα φθορίδια του ξένου είναι σταθερό στις συνηθισμένες θερμοκρασίες. Αντιδρά έντονα με το νερό, ακόμη και απορροφώντας υγρασία από τον ατμοσφαιρικό αέρα και γι' αυτό πρέπει να διατηρείται σε άνυδρες συνθήκες.

 Το ξενοτετραφθορίδιο παράγεται με θέρμανση μίγματος ξένου και διφθορίου σε αναλογία 1:3 σε νικέλινο δοχείο στους 400 °C. Συμπαράγεται επίσης και μια ποσότητα ξενοεξαφθορίδιου, σε αναλογία που αυξάνεται με την αύξηση της συγκέντρωσης του διφθορίου: Το ξενοτετραφθορίδιο υδρολύεται με νερό σχημαρίζοντας ξένο, διοξυγόνο, υδροφθορικό οξύ (HF) και ένυδρο τριοξείδιο του ξένου: Αντιδρά με φθοριούχο τετραμεθυλοαμμώνιο σχηματίζοντας πενταφθοροξενιούχο τετραμεθυλοαμμώνιο, που περιέχει το πενταγωνικό ανιόν [XeF5]-: Το ίδιο ανιόν σχηματίζεται και με αντίδραση με φθοριούχο καίσιο: Το ξενοτετραφθορίδιο αντιδρά με το πενταφθοριούχο βισμούθιο (BiF5) σχηματίζοντας το ξενοτριφθοριούχο κατιόν ([XeF3]+): Το ίδιο κατιόν ανιχνεύθηκε με φασματοσκοπία NMR στο άλας [XeF3][Sb_2F_{11}]Στους 400 °C το ξενοτετραφθορίδιο αντιδρά με ξένο σχηματίζοντας ξενοδιφθορίδιο (XeF2): Ακόμη, αντιδρά με το λευκόχρυσο (Pt) σχηματίζοντας τετραφθοριούχο λευκόχρυσο (PtF4) και ξένο: Μια εφαρμογή του ξενοτετραφθορίδιου είνσι να αποσυνθέτει ελαστικά σιλικόνης ώστε να μελετηθεί η παρουσία σ' αυτήν μεταλλικών προσμίξεων: Αντιδρά με τη σιλικόνη σχηματίζοντας απλά αέρια προϊόντα, αφήνοντας πίσω τιε μεταλλικές προσμείξεις.
Δήμος Αλεξανδρούπολης

Ο Δήμος Αλεξανδρούπολης είναι δήμος της περιφέρειας Ανατολικής Μακεδονίας και Θράκης που συστάθηκε το 2011 με το Πρόγραμμα Καλλικράτης. Προέκυψε από τη συνένωση των προϋπαρχόντων δήμων Αλεξανδρούπολης, Φερών και Τραϊανούπολης. Η έκταση του δήμου είναι 1.217 τ.χλμ. και ο μόνιμος πληθυσμός του είναι 71.751 κάτοικοι σύμφωνα με την απογραφή του 2021. Η έδρα του δήμου είναι η Αλεξανδρούπολη και η ιστορική έδρα του είναι η Βήρα.

 Ο Δήμος Αλεξανδρούπολης αποτελείται από 3 «δημοτικές ενότητες», οι οποίες αντιστοιχούν στους 3 καταργηθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια. Η δημοτική ενότητα Αλεξανδρούπολης αποτελούσε ολόκληρο τον δήμο πριν την συνένωση με το πρόγραμμα Καλλικράτης. Καταλαμβάνει έκταση 642.245 στρεμμάτων και έχει (πραγματικό) πληθυσμό 62.936 κατοίκους (2021). Ο πρώην δήμος και νυν δημοτική ενότητα Φερών έχει (πραγματικό) πληθυσμό 6.500 κατοίκους (2021) και καταλαμβάνει έκταση 411.160 στρεμμάτων. Ο πρώην δήμος είχε συσταθεί το 1987 με έδρα τις Φέρες, με την εθελοντική συνένωση των κοινοτήτων Φερών, Δορίσκου, Καβησού,Πυλαίας και Αρδανίου. Με το νόμο 2539/1997 προστέθηκαν και οι κοινότητες Πέπλου και Τριφυλλίου. Κύρια απασχόληση των κατοίκων της περιοχής είναι η γεωργία. Στα μέσα Σεπτεμβρίου κάθε χρόνου μάλιστα διοργανώνεται αγροτική έκθεση.Ο πρώην δήμος και νυν δημοτική ενότητα Τραϊανούπολης έχει (πραγματικό) πληθυσμό 2.315 κατοίκους (2021) και καταλαμβάνει έκταση 163.549 στρεμμάτων. Ο πρώην δήμος είχε συσταθεί το 1987 με έδρα την Άνθεια. Ιδιαίτερα διαδεδομένη είναι η χρήση της γεωθερμίας, η οποία χρησιμοποιείται σε αγροτικές και άλλες εφαρμογές. Οι οικισμοί του δήμου ανά κοινότητες είναι: Δήμαρχοι Τραϊανούπολης 1998-2002: Δημήτριος Χρυσανίδης 2002-2006: Ευστάθιος Σπυριδόπουλος 2006-2010: Δημήτριος Χρυσανίδης Δήμαρχοι Φερών 1986-1990: Παναγιώτης Τσέκης 1990-1994: Γεώργιος Ντόλιος 1994-1998: Γεώργιος Δουδουλακάκης 1998-2002: Νικόλαος Μανούσης 2002-2010: Γεώργιος Ούστογλου Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο Εσωτερικών, σχέδιο Καλλικράτης Αποτελέσματα εκλογών για τον δήμο Αλεξανδρούπολης Δήμος Αλεξανδρούπολης – Επίσημος ιστότοπος